Deg tallit-agi ideg nella, nezmer ad d-nini belli tmacahut tuɣal amzun d isem kan dayen ttun-t yimdanen, imi tura teṭṭef amkan-is tiliẓri d tknulujit-agi i d-yennulfan tura, neggrent tegnatin anida i tent-qqaren, mačči ala tamacahut i iruḥen aṭas n leԑwayed i iɣaben ula d imɣaren-nni n zik, wid iḥekkun timucuha ur ṭṭuqten ugar deg-sen iruḥ, lameԑna nessaram d akken mazal cwiṭ i wakken ad leqḍen ilemẓiyen si ccfawat-nsen.